stanford-oval/wikipedia huggingface dataset:
Monte Carlo -simulaatio
Käyttö

Menetelmä sopii erityisen hyvin moniulotteisille ongelmille, joiden lähtötietojen tiedetään olevan epätarkkoja. Eräs tunnetuimmista Monte Carlo -simulaatioiden sovelluksista on sääennusteissa käytetyt parviennusteet. Niissä samaa ilmakehämallia ajetaan hiukan erilaisin lähtötiedoin samalle ennustusjaksolle kymmeniä, jopa satoja kertoja. Tällöin malliajojen tulosten hajonnasta voidaan tehdä johtopäätöksiä sääilmiöiden todennäköisyyksistä ja ennusteiden epävarmuudesta.
Esimerkki Monte Carlo -algoritmista

Eräs Monte Carlo -menetelmän käyttötavoista on nopea tarkastus, onko kokonaisluku N alkuluku. Monte Carlo -algoritmia menetelmässä valitaan satunnaisesti joukko kokonaislukuja väliltä 2 ja ½N. Mikäli jokin näistä luvuista jakaa N:n niin, että lopputulos on kokonaisluku, ei N ole alkuluku. Monte Carlon algoritmi antaa "melko varman" vastauksen ongelmaan erittäin nopeasti verrattuna muihin menetelmiin.
Aiheesta muualla

Kuvia tai muita tiedostoja aiheesta Monte Carlo -simulaatio Wikimedia Commonsissa
Montmorencyn putoukset

Montmorencyn putoukset.
Putoukset ja kelkkailevia ihmisiä talvella 1829 James Pattison Cockburnin maalauksessa.
Montmorencyn putoukset ovat Quebecin provinssin korkein ja Kanadan kahdeksanneksi korkein vesiputous. Ne sijaitsevat Montmorencyjoen ja Saint Lawrencen yhtymäkohdassa, Île d’Orléansin pohjoispuolella, noin 13 kilometriä Quebecin kaupungista itään. Putousten korkeus on 84 metriä, joten ne ovat 27 metriä korkeammat kuin huomattavasti tunnetummat Niagaran putoukset. Talvella putousten juurelle muodostuu ryöppyävästä vedestä jäinen ”sokeritoppa”, joka voi kohota jopa 30 metrin korkeuteen. Sen huipulta oli suurta hupia laskea kelkalla alas 1800-luvulla.
Putoukset näki ensimmäisenä eurooppalaisena ranskalainen Jean Alfonse, joka toimi luotsina tutkimusmatkailija Jean-François Robervalin laivueessa vuonna 1542. Samuel de Champlain nimesi ne vuonna 1608 Montmorencyn herttuan Henri II:n mukaan, josta tuli myöhemmin Uuden-Ranskan varakuningas. Putousten juurella käytiin ranskalaisten ja brittien välillä 31. heinäkuuta 1759 Montmorencyn taistelu, jonka kenraalimajuri James Wolfen johtamat britit hävisivät. Nykyään putoukset ovat paitsi suosittu matkailukohde, myös tärkeä energianlähde Québecin kaupungille.
Aiheesta muualla

Kuvia tai muita tiedostoja aiheesta Montmorencyn putoukset Wikimedia Commonsissa
Bárbara Timo

| Mitalit> Maa:   Portugali.Naisten judo.MM-kilpailut  | Mitalit> Maa:   Portugali.Naisten judo.MM-kilpailut  | Mitalit> Maa:   Portugali.Naisten judo.MM-kilpailut  | Maa:   Portugali> Naisten judo. |
| --- | --- | --- | --- |
|  Hopeaa | Tokio 2019 | 70 kg |  |
|  Pronssia | Taškent 2022 | 63 kg |  |
| Euroopan kisat  | Euroopan kisat  | Euroopan kisat  |  |
|  Hopeaa | Minsk 2019 | sekajoukkuekilpailu |  |
| EM-kilpailut  | EM-kilpailut  | EM-kilpailut  |  |
|  Pronssia | Lissabon 2021 | 70 kg |  |
Bárbara Timo (s. 10. maaliskuuta 1991) on brasilialaissyntyinen judoka, joka on edustanut Portugalia vuodesta 2019. Hän on kilpaillut alle 63 kg:n sarjassa vuodesta 2021 oteltuaan 70 kg:n painoluokassa vuosina 2012−2021.
Timo saavutti 70 kg:n sarjassa hopeaa Etelä-Amerikan kisoissa 2014. Pan-Amerikan-mestaruuskilpailuissa hän sijoittui viidenneksi 2015. Hän voitti kultaa Taipein universiadeissa 2017.
Timo kuului Portugalin joukkueeseen, joka saavutti Minskin Euroopan kisoissa 2019 hopeaa sekajoukkuekilpailussa. Hän sai saman vuoden Tokion MM-kilpailuissa hopeaa alle 70-kiloisissa hävittyään lopputtelussa ranskalaiselle Marie-Ève Gahiélle. Lissabonin EM-kilpailuissa 2021 hän saavutti 70 kg:n painoluokassa pronssia. Seuraavan vuoden Taškentin MM-kilpailuissa hän sai 63 kg:n sarjassa pronssia.
Timo on saavuttanut IJF World Tourin kilpailuissa neljä turnausvoittoa, yhden kakkossijan ja kuusi kolmossijaa. Maailmancupeista / Continental Open -kilpailuista hänellä on yksi voitto, kolme kakkossijaa ja kaksi kolmossijaa. Hän on voittanut aikuisten tasolla kerran sekä Brasilian- että Portugalin-mestaruuden.
Botnen kirkko

| Botnen kirkko Botne kirke |
| --- | --- |
 Kirkko vuonna 2007.
Sijainti:  Holmestrand, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1200-luku
Materiaali:  kivi
Istumapaikkoja:  240
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Botnen kirkko (norj. Botne kirke) on Holmestrandin kunnassa Norjassa sijaitseva kivinen pitkäkirkko 1200-luvulta.
Aiheesta muualla

Kuvia tai muita tiedostoja aiheesta Botnen kirkko Wikimedia Commonsissa
Muna Lee

| Mitalit | Mitalit | Mitalit |  |
| --- | --- | --- | --- |
|  Muna Lee (etualalla) |  Muna Lee (etualalla) |  Muna Lee (etualalla) |  |
Maa:   Yhdysvallat
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Helsinki 2005 | 4×100 m viesti |  |
Muna Lee (s. 30. lokakuuta 1981 Little Rock, Arkansas) on yhdysvaltalainen pikajuoksija.
Lee voitti sisäratojen NCAA-mestaruuden 2002 60 metrin juoksussa, vuonna 2003 60 ja 200 metrin juoksussa sekä 2004 jälleen 60 metrillä. Vuonna 2004 hän sijoittui toiseksi Yhdysvaltain 200 metrin juoksun olympiakarsinnoissa ja selviytyi Ateenan olympialaisiin, joissa sijoittui seitsemänneksi ajalla 22,87. Lee oli 2005 Helsingin MM-kilpailuissa 100 metrin juoksussa seitsemäs ajalla 11,04. Hän oli samoissa kisoissa mukana Yhdysvaltojen joukkueessa, joka voitti maailmanmestaruuden 4 x 100 metrin viestijuoksussa.
Vuonna 2008 hän voitti Yhdysvaltain olympiakarsinnoissa 100 metrin juoksun ennätyksellään 10,85. Pekingin olympialaisissa hän oli viides 100 metrillä ajalla 11,07 ja neljäs 200 metrillä ajalla 22,01. Berliinin MM-kisoissa 2009 hän karsiutui välierissä 100 metrillä ja sijoittui neljänneksi 200 metrillä ajalla 22,48.
Ennätykset

100 metrin juoksu: 10,85 (2008)
200 metrin juoksu: 22,01 (2008)
Aiheesta muualla

Lee Yhdysvaltain olympiajoukkueen sivuilla
Mustanauhamureena

| Mustanauhamureena |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ankeriaskalat Anguilliformes
Heimo::  Mureenat Muraenidae
Suku::  Rhinomuraena
Laji::  quaesita
Kaksiosainen nimi
 Rhinomuraena quaesita  Garman, 1888 
Katso myös
   Mustanauhamureena Wikispeciesissä   Mustanauhamureena Commonsissa 
Infobox OKNimi-testi OKIUCN-testi OK: 
Mustanauhamureena (Rhinomuraena quaesita) on mureenalaji, jota joskus pidetään meriakvaariossa.
Ulkonäkö ja koko

Mustanauhamureena voi kasvaa noin 130 cm:n pituiseksi. Se on nuorena aivan musta. Kalan aikuistuessa sen musta väri muuttuu sinisävyisemmäksi. Naaraalle kehittyy keltainen pää. Aikuisen koiraan selkäevä, joka kulkee nauhana koko selän pituudelta, on keltainen. Värinvaihdos alkaa kalan ollessa noin 75 cm:n pituinen. Sierainten yläpuolella on korkeat lieskamaiset ulokkeet.
Alkuperä

Mustanauhamureena on kotoisin Indopasifiselta merialueelta.
Käyttäytyminen

Mustanauhamureena kaivautuu hiekkaan, usein niin että sen pää pistää esille. Sitä pidetään vaikeasti hoidettavana akvaariokalana.
Ravinto

Mustanauhamureena syö pieniä kaloja ja äyriäisiä. Se syö mieluiten elävää ravintoa, mutta kärsivällisesti totuttamalla sen voi saada huolimaan pakastettua ruokaa.
Aiheesta muualla

Australian museum fish site
C14

| C14 |
| --- | --- |
 C14-juna lokakuussa 2007.
Perustiedot
Tyyppi:  sähkömoottorijuna
Liikennöitsijä:  MTR Corporation
Valmistaja:  ASEA, Hägglund & Söner
Lukumäärä:  126
Valmistusvuodet:  1985–1989
Numerointi:  1274–1399
Istumapaikkoja:  48
Tekniset tiedot
Huippunopeus:  80 km/h
Paino:  29 t
Pituus:  17 320 mm
Leveys:  2 800 mm
Korkeus:  3 780 mm
Raideleveys:  1 435 mm
Pyörästö:  Bo'Bo'
Pyörän halkaisija:  864 mm
Moottori:  ASEA LJB 29
Moottorin teho:  440 kW
C14 on Tukholman metrossa liikennöivä sähkömoottorijuna, jota ASEA ja Hägglund valmistivat vuosina 1985–1989 yhteensä 126 yksikköä. Yhdessä junassa on 48 istumapaikkaa ja 108 seisomapaikkaa.
Vuodesta 1997 lähtien joidenkin vaunujen ohjaamoihin tehtiin muutoksia ja ne saivat uuden tunnuksen C14H.
Aiheesta muualla

Kuvia tai muita tiedostoja aiheesta C14 Wikimedia Commonsissa
Brondan vintin taiteilijaryhmä

Brondan vintin taiteilijaryhmä oli entisen Brondinin kahvilan pesulan paikalle muodostunut taiteilijayhteisö 1950-luvulla. Brondan talo sijaitsi Helsingissä Eteläesplanadin ja Korkeavuorenkadun kulmassa. Taiteilijaryhmä halusi viedä kotimaisen ekspressionismin uudelle tasolle. Kansallisista painotuksista pyrittiin taiteessa irti, koska vallitseva kulttuurinen ilmapiiri koettiin ahtaaksi. Taiteeseen haluttiin saada kansainvälistä näkökulmaa ja muutosta.  Eino Ruutsalo oli Brondan vintin johtohahmo.
Brondan vintin taiteilijaryhmään kuuluivat Ahti Lavonen, Veikko Mäkinen, Mauri Heinonen, Lasse Marttinen, Eino Ruutsalo, Olavi Haarala, Wiking Forsström, Arvo Summanen, Olavi Martikainen, Väinö Rouvinen, Juhani Harri, Yrjö Ruutu ja Hanno Karttunen.
Vähemmän kiintein sitein ryhmään kuuluivat myös Katariina Jokinen, Eero Kumlin, Kullervo Ruotsalainen, Ture Vesterlund, Kauko Kilpinen, Sacy Sand ja Armas Hursti.
C11

C11 on C-kielen ISO-standardiversio ISO/IEC 9899:2011, joka julkaistiin joulukuussa 2011.
C11 korvasi aiemman standardin C99. C11:n on korvannut uusin standardi C18.
Standardille on julkaistu yksi korjaus: ISO/IEC 9899:2011/Cor 1:2012
Ominaisuudet

C11 ominaisuudet:
parannettu Unicode tuki (ISO/IEC TR 19769:2004)
atomiset operaatiot standardikirjastoon
Säikeistyksen tuki ja mtx_t
avainsanat tietotyyppien pakkaukselle (alignment)
_Noreturn-määritys funktioille
geneeriset makrot _Generic-avainsanan avulla
tuki säikeistykselle ja atomisuudelle (_Thread_local, <threads.h>, _Atomic  ja <stdatomic.h>)
parannettu Unicode-tuki (char16_t, char32_t, <uchar.h>, u8-literaalit)
gets-funktio poistettu vaarallisena
anonyymit structit ja unionit (struct T { int tag; union { float x; int n; }; };)
makrot liukulukujen tyyppien tarkasteluun
makrot imaginaarilukujen luomista varten
_Static_assert  käännösaikaisten tarkastusten laatimista varten
quick_exit-funktio
suuri joukko mm. printf-, scanf ja str*-perheen funktioita on korvattu _s-päätteisillä joilla voidaan korvata pienellä vaivalla tietoturvaltaan kyseenalaisia funktioita (Annex K)
analysoitavuus (Annex L)
C11 sallii toteutukset, joissa osaa standardista ei ole toteutettu. Valinnaisia osia ovat kompleksiluvut, IEC 60559 -liukuluvut, säikeistys ja atomisuus ja liitteet K ja L.
Monuriki

Monuriki
| --- | --- |
Sijainti:  Ba (d) (käännä suomeksi) Fidži
Saariryhmä:  Mamanuca
Korkein kohta:  178 m
Pinta-ala:  0,4 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Monuriki on Fidžille kuuluva saari Tyynellämerellä, joka kuuluu Mamanucan saariryhmään. 0,4 neliökilometrin kokoista saarta ympäröi koralliriutta.
Elokuva Cast Away – tuuliajolla on kuvattu Monurikin saarella.
Aiheesta muualla

Kuvia tai muita tiedostoja aiheesta Monuriki Wikimedia Commonsissa
Broadway

Broadway voi tarkoittaa esimerkiksi:
Teatterit

Pohjois-Amerikka:
Broadway (teatteri), teatteriesityksiä, jotka tuotetaan yhdessä New Yorkin Manhattanilla sijaitsevista 40:sta teattereista
The Broadway Theatre, teatteri, joka sijaitsee Manhattanin Broadwaylla, New Yorkissa
Broadway Theatre, Saskatoon, teatteri joka sijaitsee Saskatoonissa, Saskatchewanissa, Kanadassa
Britteinsaarilla:
Broadway Theatre, Catford, teatteri joka sijaitsee Catfordissa, Lewishamissa
Kadut

Pohjois-Amerikassa:
Broadway New Yorkin Manhattanilla
Broadway, Brooklyn, New York City
Broadway, Baltimore
Broadway, Chicago
Broadway, Gary
Broadway, Los Angeles
Broadway, Miami
Broadway, Minot
Broadway, Portland,
Broadway Street, San Francisco
Broadway Avenue, Saskatoon
Broadway, Tampa
Broadway, Vancouver
Broadway, Kansas City
Britteinsaarilla:
Broadway Market, Lontoo
Muualla:
Broadway, New South Wales Sydneyssä, Australiassa
Elokuvat ja näytelmät

Broadway (vuoden 1929 elokuva)
Broadway keskiyön jälkeen (engl. Broadway), vuoden 1942 elokuvan pääosissa näyttelevät George Raft, Pat O'Brien, Janet Blair ja Broderick Crawford
Broadway (näytelmä), kirjoittaneet ja ohjanneet George Abbott sekä Philip Dunning
Paikat

Pohjois-Amerikassa
Broadway, New Jersey
Broadway, North Carolina
Broadway, Nova Scotia
Broadway, Virginia
Britteinsaarilla:
Broadway, London
Broadway, Somerset
Broadway, Worcestershire
Broadway, County Wexford, Irlanti
Muualla:
Broadway, Chennai, Intia
Broadway Shopping Centre, New South Wales, Australia
Broadway on the Mall, Brisbane, Queensland, Australia
Musiikki

Broadway, Renée Flemingin studioalbumi vuodelta 2018
"Broadway" (Goo Goo Dollsin kappale), kappale vuoden 1998 albumilta Dizzy Up the Girl
"Broadway" (Sébastien Tellierin kappale), kappale Sébastien Tellierin vuoden 2004 albumilta Politics
"Broadway", Alison Kraussin esittämä kappale vuoden 1995 albumilta Now That I've Found You: A Collection
Broadway Records, levy-yhtiö
Graafinen suunnittelu

Broadway, Morris Fuller Bentonin suunnittelema Art Deco -tyylinen kirjasintyyppi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Broadway”, voi hakea sivunnimihaulla, laajalla sivunnimihaulla tai tekstihaulla.
Neitoperho

Neitoperho voi tarkoittaa seuraavia:
Neitoperho (engl. The Collector), John Fowlesin romaani vuodelta 1963
Neitoperho (The Collector), William Wylerin elokuva vuodelta 1965
Neitoperho (engl. The Collector), Auli Mantilan elokuva vuodelta 1997
”Neitoperho”, Hectorin kappale albumilla Nostalgia
Monte Carlo -ralli 2019

|  Monte Carlo -ralli 2019 |
| --- | --- |
 1. osakilpailu 14 osakilpailusta kaudella 2019. 

Ajankohta:  24.–27. tammikuuta 2019
Pituus:  16 erikoiskoetta


Palkintokoroke
Voittaja:   Sébastien Ogier  Julien Ingrassia  (Citroën World Rally Team)
Toinen:   Thierry Neuville  Nicolas Gilsoul  (Hyundai Motorsport)
Kolmas:   Ott Tänak  Martin Järveoja  (Toyota Gazoo Racing)
Rallin voittaja Sébastien Ogier.
Monte Carlo -ralli 2019 (virallisesti 87. Rallye Automobile de Monte-Carlo) oli Rallin MM-sarjan kauden 2019 ensimmäinen osakilpailu, joka ajettiin 24.–27. tammikuuta. Kilpailussa oli 16 erikoiskoetta ja keskuspaikka oli Gapissa.
Erikoiskokeet

Erikoiskoe 3 peruttiin katsojien turvallisuuden vuoksi.
| Päivä | Kello | Nro | Nimi | Pituus |
| --- | --- | --- | --- | --- |
| 24. tammikuuta | 20:08 | SS 1 | La Bréole/ Selonnet | 20,60 km |
| 24. tammikuuta | 21:11 | SS 2 | Avançon / Notre-Dame-du-Laus | 20,47 km |
| 25. tammikuuta | 9:11 | SS 3 | Valdrôme / Sigottier | 19,90 km |
| 25. tammikuuta | 10:14 | SS 4 | Roussieux / Laborel | 23,92 km |
| 25. tammikuuta | 11:37 | SS 5 | Curbans / Piégut | 18,37 km |
| 25. tammikuuta | 14:23 | SS 6 | Valdrôme / Sigottier | 19,90 km |
| 25. tammikuuta | 15:26 | SS 7 | Roussieux / Laborel | 23,92 km |
| 25. tammikuuta | 16:49 | SS 8 | Curbans / Piégut | 18,37 km |
| 26. tammikuuta | 8:58 | SS 9 | Agnières-en-Dévoluy / Corps | 29,82 km |
| 26. tammikuuta | 10:16 | SS 10 | Saint-Léger-les-Mélèzes/ La Bâtie-Neuve | 16,87 km |
| 26. tammikuuta | 12:47 | SS 11 | Agnières-en-Dévoluy / Corps | 29,82 km |
| 26. tammikuuta | 14:08 | SS 12 | Saint-Léger-les-Mélèzes/ La Bâtie-Neuve | 16,87 km |
| 27. tammikuuta | 8:20 | SS 13 | La Bollène-Vésubie / Peïra-Cava | 18,41 km |
| 27. tammikuuta | 9:08 | SS 14 | La Cabanette / Col de Braus | 13,58 km |
| 27. tammikuuta | 10:55 | SS 15 | La Bollène-Vésubie / Peïra-Cava | 18,41 km |
| 27. tammikuuta | 12:18 | SS 16 | La Cabanette / Col de Braus Power Stage | 13,58 km |
Lähde:
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Ogier |  Julien Ingrassia | Citroën C3 WRC | 3:21.15,9 |  | 25+4 |
| 2. |  Thierry Neuville |  Nicolas Gilsoul | Hyundai i20 Coupe WRC | 3:21.18,1 | +2,2 | 18+3 |
| 3. |  Ott Tänak |  Martin Järveoja | Toyota Yaris WRC | 3:23.31,1 | +2.15,2 | 15+2 |
| 4. |  Sébastien Loeb |  Daniel Elena | Hyundai i20 Coupe WRC | 3:23.44,1 | +2.28,2 | 12 |
| 5. |  Jari-Matti Latvala |  Miikka Anttila | Toyota Yaris WRC | 3:23.45,8 | +2.29,9 | 10 |
| 6. |  Kris Meeke |  Sebastian Marshall | Toyota Yaris WRC | 3:26.52,1 | +5.36,2 | 8+5 |
| 7. |  Gus Greensmith |  Elliott Edmondson | Ford Fiesta R5 | 3:34.20,5 | +13.04,6 | 6 |
| 8. |  Yoann Bonato |  Benjamin Boulloud | Hyundai i20 R5 | 3:35.12,4 | +13.56,5 | 4 |
| 9. |  Stéphane Sarrazin |  Jacques-Julien Renucci | Citroën C3 R5 | 3:35.22,7 | +14.06,8 | 2 |
| 10. |  Adrien Fourmaux |  Renaud Jamoul | Ford Fiesta R5 | 3:37.19,3 | +16.03,4 | 1 |
Lähde:
Muuta

Citroënin 100. voitto.
Esapekka Lapin ensimmäinen kilpailu Citroënilla.
Sébastien Loebin ensimmäinen kilpailu Hyundailla.
Kris Meeken ensimmäinen kilpailu Toyotalla.
Pontus Tidemandin ensimmäinen kilpailu M-Sportilla.
Aiheesta muualla

Kuvia tai muita tiedostoja aiheesta Monte Carlo -ralli 2019 Wikimedia Commonsissa
Rally-Maps.com, erikoiskokeet kartalla (englanniksi)
Osakilpailut MM-rallikaudella 2019
Monte Carlo
Ruotsi
Meksiko
Korsika
Argentiina
Chile
Portugali
Sardinia
Suomi
Saksa
Turkki
Wales
Katalonia
Australia
Rallin maailmanmestaruussarjan Monte Carlon rallit
| --- | --- |
1970-luku:   1973  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2002  2003  2004  2005  2006  2007  2008 
2010-luku:   2012  2013  2014  2015  2016  2017  2018  2019 
2020-luku:   2020  2021  2022  2023  2024
Mosvik

Mosvikin vaakuna vuodesta 1984
Mosvik on entinen Norjan kunta Pohjois-Trøndelagin läänissä. Se sijaitsi Trondheiminvuonon sisäosan länsipuolella Trondheiminvuonon ja Verrasundetin välisellä niemimaalla. Kunta rajoittui etelässä Leksvikiin, idässä Inderøyn vesialueeseen ja lännessä ja luoteessa Verraniin.
Mosvikin kunnan alue 1968-2011
Mosvikin kunnassa oli 810 asukasta 1.1.2010. Se yhdistyi tammikuussa 2012 Inderøyn kuntaan. Mosvikin kunta oli Vimpelin ystävyyskunta.
Pēteris Vasks

Pēteris Vasks.
Pēteris Vasks (s. 16. huhtikuuta 1946, Aizpute) on latvialainen säveltäjä.
Nuorena Vasks opiskeli kontrabasson soittamista ja soitti lukuisissa latvialaisissa orkestereissa. Hieman myöhemmin hän alkoi opiskella säveltämistä. Vasksin varhaiset sävellykset olivat aleatorisia ja niissä oli vaikutteita muun muassa Witold Lutosławskin musiikista. Myöhemmissä teoksissa on vaikutteita myös latvialaisesta kansanmusiikista.
Sävellyksiä > Sinfoniaorkesterille

Sinfonia nro 2 (1998-99)
Sinfonia nro 3 (2004-05)
Lauda (1986)
Sala (2006)
Credo (2009)
Sävellyksiä > Jousiorkesterille

Sinfonia nro 1 Balsis (Voices) (1991)
Cantabile (1979)
Musica dolorosa (1983)
Adagio (1995-96)
Musica adventus (1995/96) (3. jousikvarteton sovitus)
Viatore (2001)
Musica appassionata (2002)
Epifania (2010)
Musica serena (2015)
Vēstijums (Message) jousille, lyömäsoittimille ja 2 pianolle (1982)
Sävellyksiä > Konserttoja

Konsertto englannintorvelle ja orkesterille (1989)
Konsertto sellolle ja orkesterille nro 1 (1993-94)
Konsertto viululle ja jousiorkesterille Tālā gaisma (Distant Light) (1996-97)
Vientuļais eņģelis (Lonely Angel), meditaatio viululle ja jousiorkesterille (1999/2006)
Konsertto huilulle ja orkesterille (2007-08/11)
Vox amoris, fantasia viululle ja jousiorkesterille (2008-09)
Konsertto sellolle ja jousiorkesterille nro 2 Klābūtne (Presence) (2011-12)
Konsertto alttoviululle ja jousiorkesterille (2014-15)
Sävellyksiä > Kamarimusiikkia

Jousikvartetto nro 1 (1977/97)
Jousikvartetto nro 2 Vasaras dziedājumi (Summer Tunes) (1984)
Jousikvartetto nro 3 (1995)
Jousikvartetto nro 4 (1999)
Jousikvartetto nro 5 (2004)
Puhallinkvintetto nro 1 Mūzika aizlidojušajiem putniem (Music for Fleeting Birds) (1977)
Puhallinkvintetto nro 2 Mūzika aizgājušam draugam (In Memory of a Friend) (1982)
Episodi e Canto perpetuo pianotriolle (1985)
Mazā vasaras mūzika (Little Summer Music) viululle ja pianolle (1985/2012)
Pavasara sonāte (Spring Sonata) jousisekstetille (1987)
Pianokvartetto (2001)
Canto di forza 12 sellolle (2005)
Castillo Interior viululle ja sellolle (2013)
The Fruit of Silence pianokvintetille (2015)
Sävellyksiä > Pianomusiikkia

Baltā ainava (White Scenery / Winter) (1980, versio uruille 2005)
Rudens mūzika (Autumn Music) (1981)
Pavasara mūzika (Spring Music) (1995)
Zaļa ainava (Green Scenery / Summer) (2008)
Vasaras vakara mūzika (Music for a Summer Evening) (2009)
Sävellyksiä > Urkumusiikkia

Cantus ad pacem (1984)
Musica seria (1988)
Te Deum (1991)
Viatore (2002) (alun perin jousille)
Canto di forza (2006) (alun perin 12 sellolle)
Sävellyksiä > Muille soolosoittimille

Grāmata čellam (The Book) sellolle (1980)
Kantāte (Cantata) cembalolle (1980)
Ainava var putniem (Landscape with Birds) huilulle (1980)
Pieskārieni (Touches) oboelle (1982)
Sonaatti kontrabassolle (1986)
Vientulības sonāte (The Sonata of Loneliness) kitaralle (1990)
Sonaatti huilulle (1992)
Bass Trip kontrabassolle (2002-03)
Sävellyksiä > Kuorolle ja soittimille

Pater noster sekakuorolle ja jousiorkesterille ad. lib. (1995)
Dona nobis pacem sekakuorolle ja jousiorkesterille (1996-97)
Missa sekakuorolle ja jousiorkesterille (2000/05)
Plainscapes sekakuorolle, viululle ja sellolle (2002)
Piedzimšana (Birth) sekakuorolle ja bassorummulle (2008)
Laudate Dominum sekakuorolle, kamariorkesterille ja uruille (2017)
Sävellyksiä > Kuorolle a cappella

Māte saule (Mother Sun) (1975/2001)
Ugunssargs (The Forest Ranger) (1982)
Zemgale (1989)
Litene (1993)
Mūsu māšu vārdi (Our Mothers' Names) (2003/06)
Zīles ziņa (The Tomtit's Message) (2004)
Mīlas dziesmas (Love Songs) (2013)